
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


19 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1348 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κανονισμός Διδακτορικών ΣπουδώνΤμήματος Οι¬ 
κονομικής Επιστήμης της Σχολής Οικονομικών Επι¬ 
στημών του Οικονομικού Πανεπιστημίου Αθηνών. 

2 Κανονισμός Διδακτορικών Σπουδών Τμήματος 
Μάρκετινγκ και Επικοινωνίας της Σχολής Διοίκη¬ 
σης Επιχειρήσεων του Οικονομικού Πανεπιστημί¬ 
ου Αθηνών. 


ΑΠΟΦΑΣΕΙΣ 

Αριθμ. 2201 _ (1) 

Κανονισμός Διδακτορικών ΣπουδώνΤμήματος 
Οικονομικής Επιστήμης της Σχολής Οικονομι¬ 
κών Επιστημών του Οικονομικού Πανεπιστημί¬ 
ου Αθηνών. 

Η ΣΥΓΚΛΗΤΟΣ 

ΤΟΥ ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 
(Αρ. Συνεδρίασης 9η/08-03-2018) 

Έχοντας υπόψη: 

Ι.Τα άρθρα38 έως43 και45 παρ. 2του ν.4485/2017 
(Α' 114) «Οργάνωση και λειτουργία της ανώτατης εκπαί¬ 
δευσης, ρυθμίσεις για την έρευνα και άλλες διατάξεις», 

2. το 1149/20.02.2018 έγγραφο του Προέδρου του 
Τμήματος Οικονομικής Επιστήμης και το συνημμένο σε 
αυτό απόσπασμα πρακτικών απόφασης της Συνέλευ¬ 
σης του Τμήματος (συνεδρία 4η/14.02.2018), που αφορά 
στον κανονισμό διδακτορικών σπουδών τουΤμήματος, 

3. το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του τακτικού προϋ¬ 
πολογισμού του Ιδρύματος, ούτε σε βάρος του κρατικού 
προϋπολογισμού, εγκρίνει τον κανονισμό διδακτορικών 
σπουδών του Τμήματος Οικονομικής Επιστήμης της Σχο¬ 
λής Οικονομικών Επιστημών, ο οποίος έχει ως εξής: 

Άρθρο 1 

Γενικές Διατάξεις 

1. Το Τμήμα Οικονομικής Επιστήμης του Οικονομικού 
Πανεπιστημίου Αθηνών παρέχει τη δυνατότητα διεξαγω¬ 
γής διδακτορικών σπουδών σε τομείς που εμπίπτουν στα 


ερευνητικά ενδιαφέροντα και στο γνωστικό αντικείμενο 
τουΤμήματος. 

2.0 τίτλος του Διδακτορικού Διπλώματος είναι δημό¬ 
σιο έγγραφο και απονέμεται στο γνωστικό αντικείμενο 
του Τμήματος. 

Άρθρο 2 

Στόχος 

1. Οι Διδακτορικές Σπουδές αποβλέπουν αφενός στην 
παραγωγή πρωτότυπης επιστημονικής έρευνας υψηλού 
επιπέδου και αφετέρου στη δημιουργία επιστημόνων 
ικανών να συμβάλουν στην πρόοδο της επιστήμης, της 
εκπαίδευσης και των εφαρμογών. 

Άρθρο 3 

Νομικό και θεσμικό πλαίσιο 

Ι.Το Πρόγραμμα Διδακτορικών Σπουδών τουΤμήμα¬ 
τος Οικονομικής Επιστήμης οργανώνεται και λειτουργεί 
σύμφωνα με τις διατάξεις του ν. 4485/2017, τις ισχύουσες 
λοιπές σχετικές νομικές διατάξεις και αποφάσεις, καθώς 
και τις διατάξεις του παρόντος Κανονισμού. 

2. Η διοικητική διεκπεραίωση των διαδικασιών για 
την εφαρμογή του παρόντος κανονισμού διδακτορικών 
σπουδών του Τμήματος Οικονομικής Επιστήμης καθώς 
και του νομικού πλαισίου που αφορά στις διδακτορικές 
σπουδές αποτελεί αρμοδιότητα και τομέα ευθύνης της 
Γραμματείας Μεταπτυχιακών και Διδακτορικών Σπου¬ 
δών της Σχολής Οικονομικών Επιστημών, στην οποία 
υπάγεταιτοΤμήμα Οικονομικής Επιστήμης (άρθρο 2της 
4277/30.06.2016 (Β’2250) απόφασης Συγκλήτου Ο.Π.Α.). 

Άρθρο 4 

Υποψήφιοι 

1. Οι υποψήφιοι φοιτητέςτου διδακτορικού προγράμ¬ 
ματος πρέπει να έχουν τα εξής κατ’ ελάχιστον τυπικά 
προσόντα: 

α) Πτυχίο Α.Ε.Ι. (Πανεπιστημίου ήΤ.Ε.Ι.) της ημεδαπής ή 
αναγνωρισμένου ως ισοτίμου ιδρύματος της αλλοδαπής. 

β) Μεταπτυχιακό τίτλο στην Οικονομική Επιστήμη 
(Μ35 ϊθγ' 5 ίη Ετοποιπίοδ) από Α.Ε.Ι. της ημεδαπής ή ανα¬ 
γνωρισμένου από το Δ.Ο.Α.Τ.Α.Π. ως ισότιμου, ιδρύματος 
της αλλοδαπής. 

γ) Τουλάχιστον πολύ καλή γνώση της αγγλικής γλώσ¬ 
σας (επίπεδο Γ2 ή Γ1). 

Άρθρο 5 

Υποβολή Αιτήσεων 

1. Το Τμήμα προκηρύσσει θέσεις υποψηφίων διδα¬ 
κτόρων κάθε έτος, οι οποίες δημοσιοποιούνται διά του 
ημερησίου τύπου ή/και αναρτώνται ηλεκτρονικά στον 
διαδικτυακό τόπο του Τμήματος. 

2. Οι προϋποθέσεις, οι όροι, οι προθεσμίες και οι δια¬ 
δικασίες κατάθεσης υποψηφιοτήτων και επιλογής υπο¬ 
ψηφίων διδακτόρων, καθώς και πρόσθετες υποχρεώσεις 
αυτών, ρήτρες, παραδοτέα και χρονικά όρια ολοκλήρω¬ 
σης της διδακτορικής διατριβής καθορίζονται ρητά στην 
παραπάνω προκήρυξη. 

3. Τα απαιτούμενα δικαιολογητικά που υποβάλλονται 
από κάθε υποψήφιο/α είναι τα εξής: 

α) Σχετική αίτηση στη Γραμματεία Μεταπτυχιακών και 
Διδακτορικών Σπουδών της Σχολής Οικονομικών Επι¬ 
στημών. Στην αίτηση αναγράφεται, μεταξύ άλλων, ο προ- 
τεινόμενος τίτλος, η προτεινόμενη γλώσσα εκπόνησης 
(ελληνική ή αγγλική) και ο προτεινόμενος ως επιβλέπων 
της διδακτορικής διατριβής (αν υπάρχει). 

β) Αναλυτικό βιογραφικό σημείωμα. 

γ) Λεπτομερές προσχέδιο της προτεινόμενης διδα¬ 
κτορικής διατριβής. 

δ) Έκθεση ιεραρχημένων ερευνητικών ενδιαφερόντων 
και προτεραιοτήτων. 

ε) Μεταπτυχιακός τίτλος σπουδών στην Οικονομική 
Επιστήμη (ΜβϊϊθΓβ ίη Εςοηοητίςδ) με αναλυτική βαθμο¬ 
λογία, από Α.Ε.Ι. της ημεδαπής ή αναγνωρισμένου ως 
ισότιμου, ιδρύματος της αλλοδαπής. Βεβαίωση ισοτιμίας 
ΔΟΑΤΑΠ (αν προέρχεται από πανεπιστήμιο του εξωτερικού). 

στ) Αντίγραφο πτυχίου με αναλυτική βαθμολογία 
(προπτυχιακό). 

ζ) Πιστοποιητικό τουλάχιστον πολύ καλής γνώσηςτης 
αγγλικής γλώσσας (επίπεδο Γ2 ή Γ1). 

η) Δύο συστατικές επιστολές από μέλη Δ.Ε.Π. Α.Ε.Ι. σε 
φάκελο κλειστό από τον παρέχοντα τη συστατική. 

θ) Αντίγραφα επιστημονικών εργασιών που έχουν εκ¬ 
πονηθεί (αν υπάρχουν). 

Άρθρο 6 

Αξιολόγηση Αιτήσεων 

1. Η Συνέλευση του Τμήματος, αφού λάβει υπόψη τις 
αιτήσεις που έχουν υποβληθεί, τις κατηγοριοποιεί με 
βάση την συνάφεια του ερευνητικού αντικειμένου και 
ορίζει μία τριμελή επιτροπή ανά κατηγορία αιτήσεων. 
Κάθε τριμελής επιτροπή, που αποτελείται από μέλη 
Δ.Ε.Π. του Τμήματος, εξετάζει τις αντίστοιχες αιτήσεις 
και τα συνυποβαλλόμενα έγγραφα και καλεί τους υποψη¬ 
φίους σε συνέντευξη. Κατόπιν υποβάλει στη Συνέλευση 
του Τμήματος αναλυτικό υπόμνημα, στο οποίο αναγρά¬ 
φονται οι λόγοι για τους οποίους κάθε υποψήφιος πρέπει 
ή δεν πρέπει να γίνει δεκτός, καθώς και ο προτεινόμενος 
επιβλέπων, εφόσον αυτός δεν έχει προταθεί από τον/την 
υποψήφιο/α. Η Συνέλευση τουΤμήματος, αφού λάβει τη 
γνώμη του προτεινόμενου επιβλέποντος, τη συνεκτιμά 
με το υπόμνημα της επιτροπής και εγκρίνει ή απορρίπτει 
αιτιολογημένα την αίτηση του/της υποψηφίου/ας. Στην 
εγκριτική απόφαση ορίζεται και η γλώσσα συγγραφής 
της διδακτορικής διατριβής. 


2. Οι παραπάνω τριμελείς επιτροπές που εξετάζουν 
τις αιτήσεις δύνανται ταυτόχρονα με την αποδοχή ενός/ 
μιας υποψηφίου να προτείνουν προς τη Συνέλευση να 
ζητήσει από αυτόν/αυτή να παρακολουθήσει και να εξε¬ 
ταστεί επιτυχώς, μέσα στα δύο πρώτα έτη εκπόνησης 
της Διδακτορικής Διατριβής, σε έναν αριθμό μαθημάτων 
από το ΜΠΣ στην Οικονομική Επιστήμη που προσφέρει 
το Τμήμα. 

3. Τα ονόματα των υποψήφιων διδακτόρων, των επι- 
βλεπόντων μελών Δ.Ε.Π. ή ερευνητών, οι τίτλοι των 
εκπονούμενων διδακτορικών διατριβών και σύντομη 
περίληψη αυτών, καθώς και τα μέλη των συμβουλευ¬ 
τικών επιτροπών αναρτώνται από την Γραμματεία του 
Τμήματος στον διαδικτυακό τόπο του Ιδρύματος στην 
ελληνική και στην αγγλική γλώσσα. 

Άρθρο 7 

Διάρκεια Εκπόνησης Διδακτορικών Σπουδών 

1. Η χρονική διάρκεια για την απόκτηση του διδακτο¬ 
ρικού διπλώματος δεν μπορεί να είναι μικρότερη από 
τρία (3) πλήρη ημερολογιακά έτη από την ημερομηνία 
ορισμού της τριμελούς συμβουλευτικής επιτροπής. Η μέ- 
γιστη παραμονή του/της φοιτητή/τριας σε Πρόγραμμα 
Διδακτορικών Σπουδών ορίζεται στα έξι (6) χρόνια μετά 
την ημερομηνία ορισμού της τριμελούς συμβουλευτικής 
επιτροπής (πλέον των περιόδων που ο φοιτητής/τρια 
δικαιολογημένα απουσιάζει από το Πρόγραμμα λόγω 
ασθένειας ή άλλου σοβαρού λόγου, και εφόσον έχει πά¬ 
ρει αναστολή φοίτησης από τη Συνέλευση του Τμήμα¬ 
τος). Μετά την παρέλευση των τριών (3) ετών χρειάζεται 
ειδική δικαιολόγηση από την τριμελή συμβουλευτική 
επιτροπή, καθώς και υποβολή χρονοδιαγράμματος που 
να τεκμηριώνει τη δυνατότητα ολοκλήρωσης σε τρία (3) 
το πολύ ακόμη έτη. 

2. Ο/Η υποψήφιος/α διδάκτορας δικαιούται να ζητήσει 
αναστολή σπουδών μια φορά κατά την διάρκεια των 
σπουδών του/της. Τ ο χρονικό διάστη μα της αναστολής 
δεν μπορεί να είναι μεγαλύτερο από δύο (2) έτη. Η Συνέ¬ 
λευση του Τ μήματος κρίνει τη σπουδαιότητα των λόγων 
της αιτούμενης αναστολής και εφόσον οι λόγοι αυτοί 
γίνουν αποδεκτοί, ο υποψήφιος μπορεί να συνεχίσει τις 
σπουδές του μετά το χρονικό διάστημα της αναστολής 
αλλά σύμφωνα με τους τότε ισχύοντες όρους. Σε αντί¬ 
θετη περίπτωση, ο/η υποψήφιος/α διαγράφεται από το 
διδακτορικό πρόγραμμα. 

3. Αλλαγή τίτλου ή εξειδίκευση τίτλου, μπορεί να 
πραγματοποιηθεί μετά από τεκμηριωμένη εισήγηση 
της Τριμελούς Συμβουλευτικής Επιτροπής και έγκριση 
της Συνέλευσης του Τμήματος. Στην περίπτωση κατά 
την οποία η αλλαγή τίτλου οδηγεί σε νέο θέμα και νέο 
επιστημονικό πεδίο, ακολουθείται η διαδικασία του άρ¬ 
θρου 5 του παρόντος Κανονισμού. 

Άρθρο 8 

Δικαιώματα Υποψηφίων Διδακτόρων 

1. Οι Διδακτορικές Σπουδές προσφέρονται δωρεάν. 

2. Ο/Η υποψήφιος/α διδάκτορας έχει μέχρι πέντε (5) 
πλήρη ακαδημαϊκά έτη από την πρώτη εγγραφή του/της, 
όλα τα δικαιώματα και τις παροχές που προβλέπονται και 

για τους φοιτητές του δεύτερου κύκλου σπουδών, όπως 
ορίζονται στους οικείους Κανονισμούς. Μέχρι και πέντε 
(5) έτη μετά την ολοκλήρωση της διδακτορικής του/της 
διατριβής διατηρεί δικαιώματα πρόσβασης, δανεισμού 
και χρήσης των ηλεκτρονικών υπηρεσιών των πανεπι¬ 
στημιακών βιβλιοθηκών. 

Άρθρο 9 

Υποχρεώσεις Υποψηφίων Διδακτόρων 

1. Ο/Η υποψήφιος/α διδάκτορας θα πρέπει να ανανε¬ 
ώνει την εγγραφή του/της ανά ακαδημαϊκό έτος. 

2. Ο/Η υποψήφιος/α διδάκτορας, κάθε ακαδημαϊκό 
έτος και εντός ενός μήνα από σχετική ειδοποίηση της 
τριμελούς συμβουλευτικής επιτροπής, παρουσιάζει προ¬ 
φορικά και υποβάλλει και εγγράφως αναλυτικό υπόμνη¬ 
μα ενώπιον της επιτροπής, σχετικά με την πρόοδο της 
διδακτορικής του/της διατριβής. Αντίγραφο του υπο¬ 
μνήματος, καθώς και σχόλια επ’ αυτού από τον επιβλέ- 
ποντα ή/και την τριμελή επιτροπή υποβάλλονται από τον 
επιβλέποντα μέχρι το τέλος Μάίου κάθε ακαδημαϊκού 
έτους στη Γραμματεία Μεταπτυχιακών και Διδακτορι¬ 
κών Σπουδών της Σχολής Οικονομικών Επιστημών, στην 
οποία υπάγεται το Τμήμα Οικονομικής Επιστήμης και 
καταχωρίζονται στον ατομικό φάκελο του υποψηφίου. 

3. Ο/Η υποψήφιος/α διδάκτορας υποχρεούται να πα¬ 
ρουσιάζει τα στάδια της ερευνητικής του/της εργασίας 
σε σεμινάρια, τα οποία οργανώνονται από το Τμήμα κάθε 
ακαδημαϊκό έτος για το σκοπό αυτό. 

4. Ο/Η υποψήφιος/α διδάκτορας οφείλει να επιδεικνύει 
εξωστρεφή προσανατολισμό και επικοινωνία με τη διε¬ 
θνή ακαδημαϊκή κοινότητα συμμετέχοντας, όσον είναι 
δυνατόν, σε σεμινάρια διδακτορικών φοιτητών ή επι¬ 
στημονικά συνέδρια και επιδιώκοντας την αναγνώριση 
της έρευνάς του/της με δημοσιεύσεις σε επιστημονικά 
περιοδικά με σύστημα κριτών. 

5. Ο/Η υποψήφιος/α διδάκτορας οφείλει να παρα¬ 
κολουθήσει και να εξεταστεί επιτυχώς σε μαθήματα ή 
σεμινάρια που προσφέρει το Τμήμα για αυτόν/αυτήν. 

6. Ο/Η υποψήφιος/α διδάκτορας έχει υποχρέωση να 
παρέχει επικουρικό εκπαιδευτικό και ερευνητικό έργο 
προς το Τμήμα. 

Άρθρο 10 

Διαγραφή Υποψηφίων Διδακτόρων 

1. Είναι δυνατή η διαγραφή υποψηφίου/ας διδάκτορα 
με απόφαση της Συνέλευσης του Τμήματος μετά από 
εισήγηση της τριμελούς συμβουλευτικής επιτροπής. 
Μεταξύ των λόγων για τη διαγραφή περιλαμβάνονται 
και οι ακόλουθοι: 

α. Χρήση ιδεών, μεθόδων και αποτελεσμάτων ή αντι¬ 
γραφή μέρους εργασιών άλλων επιστημόνων χωρίς 
αναφορά σε αυτούς. 

β. Δράσεις του/της υποψήφιου/ας διδάκτορα που εκ¬ 
θέτουν και ζημιώνουν το Πανεπιστήμιο ή το Τμήμα στο 
οποίο είναι εγγεγραμμένος/η. 

γ. Ανεπαρκής πρόοδος του/της υποψήφιου/ας διδά¬ 
κτορα, η οποία τεκμηριώνεται με αρνητικά σχόλια της 
τριμελούς συμβουλευτικής επιτροπής σε δυο (2) του¬ 
λάχιστον συνεχείς εκθέσεις προόδου του υποψηφίου 
διδάκτορα. 


δ. Μη ανταπόκριση του/της υποψήφιου/ας διδάκτο- 
ρος στις εκπαιδευτικές και ερευνητικές δραστηριότητες 
που του/της έχουν ανατεθεί από το Τμήμα. 

ε. Μη ανανέωση της εγγραφής του/της υποψηφίου 
μετά από υπενθύμιση από την Γραμματεία. 

στ. Υποβολή αίτησης διαγραφής από τον/την υποψή- 
φιο/α διδάκτορα. 

ζ. Μη επιτυχής ολοκλήρωση από τον/την υποψήφιο/α 
διδάκτορα των μαθημάτων που αναφέρονται στο άρθρο 
6 παρ. 2 του παρόντος Κανονισμού. 

Άρθρο 11 

Περάτωση Διδακτορικών Σπουδών 

1. Μετά την ολοκλήρωση της συγγραφής της διδακτο¬ 
ρικής διατριβής, η τριμελής συμβουλευτική επιτροπή δέ¬ 
χεται ή απορρίπτει αίτηση του/της υποψηφίου/ας για τη 
δημόσια υποστήριξη και την αξιολόγησή της. Η ανωτέρω 
αίτηση υποβάλλεται από τον/την υποψήφιο/α διδάκτο¬ 
ρα στην τριμελή Συμβουλευτική επιτροπή διά της Γραμ¬ 
ματείας Μεταπτυχιακών και Διδακτορικών Σπουδών της 
Σχολής Οικονομικών Επιστημών, στην οποία υπάγεται 
το Τμήμα Οικονομικής Επιστήμης. Η αίτηση πρέπει να 
συνοδεύεται από τρία αντίγραφα της διδακτορικής δι¬ 
ατριβής. Εντός δύο (2) μηνών η τριμελής συμβουλευτι¬ 
κή επιτροπή συντάσσει αναλυτική εισηγητική έκθεση 
σχετικά με την ανωτέρω αίτηση του/της υποψήφιου/ 
ας διδάκτορα και την υποβάλλει στη Συνέλευση του 
Τμήματος. Στην περίπτωση κατά την οποία η τριμελής 
συμβουλευτική επιτροπή αποδέχεται την αίτηση του/ 
της υποψήφιου/ας διδάκτορα, ζητά από τη Συνέλευση 
τον ορισμό Επταμελούς Συμβουλευτικής Επιτροπής για 
την κρίση της Διδακτορικής Διατριβής. Στην αντίθετη 
περίπτωση, κατά την οποία η επιτροπή απορρίπτει την 
αίτηση του/της υποψήφιου/ας διδάκτορα, η επιτροπή 
πρέπει να αιτιολογήσει ενδελεχώςτην απόφασή της και 
να προτείνει τις διορθώσεις, προσθήκες και αλλαγές που 
θεωρεί απαραίτητες για να κάνει δεκτή την αίτηση. 

2. Στην επταμελή εξεταστική επιτροπή μετέχουν τα 
μέλη της τριμελούς συμβουλευτικής επιτροπής, εκτός 
από τα αφυπηρετήσαντα μέλη αυτής, τα οποία με από¬ 
φαση της Συνέλευσης του Τμήματος αντικαθίστανται 
από ισάριθμα μέλη που πληρούν τα κριτήρια του δεύ¬ 
τερου και τρίτου εδαφίου της παραγράφου 2 του άρ¬ 
θρου 13 του παρόντος Κανονισμού, καθώς και τέσσερα 
(4) επιπλέον μέλη, που πληρούν τα κριτήρια του δευ¬ 
τέρου εδαφίου της παραγράφου 2 του άρθρου 13 του 
παρόντος κανονισμού. Τέσσερα (4) τουλάχιστον μέλη 
της επταμελούς εξεταστικής επιτροπής πρέπει να είναι 
μέλη Δ.Ε.Π., εκ των οποίων τουλάχιστον δύο (2) πρέπει να 
ανήκουν στο οικείο Τμήμα. Όλα τα μέλη της επταμελούς 
Εξεταστικής Επιτροπής πρέπει να έχουν την ίδια ή συ¬ 
ναφή επιστημονική ειδικότητα με αυτή στην οποία ο/η 
υποψήφιος/α διδάκτορας εκπόνησετη διατριβή του/της. 

3. Η διδακτορική διατριβή υποστηρίζεται δημόσια από 
τον/την υποψήφιο/α διδάκτορα. Η διαδικασία της δη¬ 
μόσιας υποστήριξης προϋποθέτει τη φυσική παρουσία 
των τεσσάρων (4) τουλάχιστον μελών της εξεταστικής 
επιτροπής, ενώ τα λοιπά μέλη μπορούν να συμμετέχουν 
και μέσω τηλεδιάσκεψης. Στη συνέχεια, η εξεταστική 

επιτροπή συνεδριάζει χωρίς την παρουσία τρίτων, κρίνει 
την εργασία ως προς την ποιότητα, την πληρότητα, την 
πρωτότυπη σκέψη και τη συμβολή της στην επιστήμη και 
με βάση αυτά τα κριτήρια την εγκρίνει, με πλειοψηφία 
πέντε (5) τουλάχιστον από τα μέλη της. Τα αφυπηρετή- 
σαντα μέλη της τριμελούς συμβουλευτικής επιτροπής 
που έχουν αντικατασταθεί σύμφωνα με την παράγραφο 
2, μπορούν να παρίστανται κατά τη συνεδρίαση χωρίς 
δικαίωμα ψήφου. 

4. Η επταμελής εξεταστική επιτροπή τηρεί πρακτικά, 
στα οποία περιέχονται οι γνώμες όλων των μελών της 
σχετικά με την πρωτοτυπία και συμβολή της διατριβής, 
η αιτιολογημένη θετική ή αρνητική ψήφος κάθε μέλους 
και η τελική απόφαση της εξεταστικής επιτροπής. Η επί¬ 
σημη αναγόρευση του/της υποψηφίου/ας σε διδάκτορα 
γίνεται από την Συνέλευση του Τμήματος με βάση τα 
πρακτικά της επταμελούς Εξεταστικής Επιτροπής. 

5. Η διδακτορική διατριβή αξιολογείται ως επιτυχής ή 
ως ανεπιτυχής. Επιτρέπεται η αξιολόγηση υπό την αίρεση 
διορθώσεων, προσθηκών και αλλαγών που προτείνει στο 
πρακτικό της η επταμελής εξεταστική επιτροπή. Μετά την 
ολοκλήρωση των ανωτέρω διορθώσεων, προσθηκών και 
αλλαγών από τον/την υποψήφιο/α διδάκτορα, τα μέλη 
της επταμελούς επιτροπής αποφασίζουν ως προς την 
πλήρωση των όρων που είχε θέσει η εξεταστική επιτροπή. 

Άρθρο 12 

Αναγόρευση Διδακτόρων 

1. Η Συνέλευση του Τμήματος αναγορεύει τον/την 
υποψήφιο/α διδάκτορα σε δημόσια Συνεδρίαση του 
Τμήματος. Ο/Η Πρόεδρος του Τμήματος θέτει υπόψη 
του Σώματος το πρακτικό που πιστοποιεί την επιτυχή 
ολοκλήρωση της διαδικασίας προφορικής παρουσία¬ 
σης και αξιολόγησης της Διδακτορικής Διατριβής, και 
ακολουθεί η αναγόρευση του/της υποψηφίου/ας σε 
Διδάκτορα του Τμήματος. 

2. Η τελετή ορκωμοσίας και καθομολόγησης, καθώς 
και ο τύπος, η μορφή και το περιεχόμενο του Διδακτο¬ 
ρικού Διπλώματος του/της διδάκτορος ακολουθεί τα 
πρότυπα σχετικών Αποφάσεων της Συγκλήτου του ΟΠΑ. 

3. Ο/Η υποψήφιος/α διδάκτορας, πριν από την αναγό¬ 
ρευση και καθομολόγησή του/της από την Συνέλευση 
του Τμήματος, μπορεί να αιτηθεί χορήγηση βεβαίωσης 
επιτυχούς περάτωσης. 

4. Στον/Στην διδάκτορα χορηγείται αντίγραφο Διδα¬ 
κτορικού Διπλώματος. Το Διδακτορικό Δίπλωμα υπογρά¬ 
φεται από τον Πρύτανη και τον Διευθυντή Εκπαίδευσης 
του Ο.Π.Α. ή τον νόμιμο αναπληρωτή του. Επιπλέον του 
τίτλου του Διδακτορικού Διπλώματος χορηγείται Πα¬ 
ράρτημα Διπλώματος. 

5. Προϋπόθεση για τη χορήγηση αντιγράφου Διδακτο¬ 
ρικού Διπλώματος είναι η προγενέστερη: 

α) δημοσίευση από τον/την Διδάκτορα της Διδακτο¬ 
ρικής Διατριβής του/της στο ηλεκτρονικό αποθετήριο 
«Πυξίδα» της βιβλιοθήκης του Ο.Π.Α. και 

β) ολοκλήρωση της διαδικασίας κατάθεσης της Διδα¬ 
κτορικής Διατριβής στο ΕΑΔΔτου Εθνικού Κέντρου Τεκ¬ 
μηρίωσης (ΕΚΤ), η οποία περιλαμβάνει α) την ηλεκτρο¬ 
νική υποβολή της Διδακτορικής Διατριβής από τον/την 


Διδάκτορα και β) την αποστολή της σε έντυπη μορφή 
από τη Γραμματεία Μεταπτυχιακών και Διδακτορικών 
Σπουδών της Σχολής Οικονομικών Επιστημών, στην 
οποία υπάγεται το Τμήμα Οικονομικής Επιστήμης. 

Άρθρο 13 

Επίβλεψη Διδακτορικής Διατριβής 

1. Δικαίωμα επίβλεψης διδακτορικών διατριβών 
έχουν τα μέλη Δ.Ε.Π. α' βαθμίδας, αναπληρωτή και επί¬ 
κουρου του οικείου ή άλλου Α.Ε.Ι. ή ερευνητές Α', Β’ ή Γ 1 
βαθμίδας από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών. 

2. Η Συνέλευση του Τμήματος αναθέτει στον/στην 
προτεινόμενο/η επιβλέποντα, σύμφωνα με την παρά¬ 
γραφο 1 του άρθρου 6 του παρόντος, την επίβλεψη της 
διδακτορικής διατριβής και ορίζει τριμελή συμβουλευ¬ 
τική επιτροπή, με αρμοδιότητα να πλαισιώνει και να 
υποστηρίζει την εκπόνηση και συγγραφή της. Στην επι¬ 
τροπή του προηγούμενου εδαφίου μετέχουν ως μέλη, 
ο/η επιβλέπων και δύο ακόμη μέλη Δ.Ε.Π. α’ βαθμίδας, 
αναπληρωτή και επίκουρου από το οικείο ή άλλο Α.Ε.Ι. ή 
καθηγητές/τριες αναγνωρισμένων ως ομοταγών ιδρυμά¬ 
των της αλλοδαπής, οι οποίοι/ες είναι κάτοχοι διδακτορι¬ 
κού διπλώματος, ή ερευνητές των βαθμιδών Α', Β' ή Γ' από 
ερευνητικά κέντρα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών ή από αναγνωρισμένα ερευνητικά 
κέντρα ή ινστιτούτα της αλλοδαπής και έχουν το ίδιο ή 
συναφές γνωστικό αντικείμενο με την υπό κρίση διδα¬ 
κτορική διατριβή. Στη συμβουλευτική επιτροπή μετέχει 
τουλάχιστον ένα (1) μέλος Δ.Ε.Π. από τις τρεις πρώτες 
βαθμίδες του οικείου Τμήματος. 

3. Αν για οποιονδήποτε λόγο ο/η επιβλέπων/ουσα 
εκλείψει ή έχει καταθέσει αιτιολογημένο αίτημα που 
γίνεται δεκτό από την Συνέλευση του Τμήματος ή για 
διάστημα πέραν του ενός έτους α) διαπιστωμένα αδυ¬ 
νατεί να τελέσει χρέη επιβλέποντος, β) έχει λάβει άδεια 
άνευ αποδοχών ή γ) βρίσκεται σε αναστολή καθηκόντων, 
η Συνέλευση, εκτιμώντας τις περιστάσεις, αναθέτει σε 
άλλον/ην την επίβλεψη, σύμφωνα με όσα ορίζονται στις 
προηγούμενες παραγράφους, ύστερα από αίτηση του/ 
της υποψήφιου/ας διδάκτορα και γνώμη του προτεινό- 
μενου επιβλέποντος, διαφορετικά σε ένα από τα άλλα 
δύο (2) μέλη της τριμελούς συμβουλευτικής επιτροπής, 
ακόμη και καθ’ υπέρβαση του μέγιστου αριθμού υποψή¬ 
φιων διδακτόρων που μπορεί να επιβλέπεται από κάθε 
επιβλέποντα, σύμφωνα με όσα ορίζονται στον παρόντα 
Κανονισμό Διδακτορικών Σπουδών. Αν ο/η αρχικός/η 
επιβλέπων/ουσα μετακινηθεί σε άλλο Α.Ε.Ι. ή Τμήμα Α.Ε.Ι. 
ή συνταξιοδοτηθεί, συνεχίζει να τελεί χρέη επιβλέποντος 
των διδακτορικών διατριβών που έχει αναλάβει, και ο τίτ¬ 
λος απονέμεται από το Α.Ε.Ι., στο οποίο ανήκει το Τμήμα, 
όπου ξεκίνησε η εκπόνηση της διατριβής. 

4. Το ανώτατο όριο επίβλεψης διδακτορικών διατρι¬ 
βών ανά μέλος Δ.Ε.Π. του Τμήματος είναι πέντε (5) δια¬ 
τριβές. Οι περιπτώσεις συνεπίβλεψης Διδακτορικών Δι¬ 
ατριβών ως μέλος τριμελούς συμβουλευτικής επιτροπής 
δεν προσμετρούνται στο σύνολο. 

Άρθρο 14 

Συνεπίβλεψη Διδακτορικής Διατριβής 

1 .ΤοΤμήμα Οικονομικής Επιστήμης δύναται να συνερ¬ 
γάζεται μεΤμήματα Α.Ε.Ι., ερευνητικά κέντρα και ινστιτού¬ 
τα του άρθρου 13Ατου ν. 4310/2014, συμπεριλαμβανο¬ 
μένων των ερευνητικών κέντρων της Ακαδημίας Αθηνών, 
για την εκπόνηση διδακτορικών διατριβών με συνεπί¬ 
βλεψη. Στην περίπτωση αυτή, τη διοικητική ευθύνη της 
εκπόνησης της διδακτορικής διατριβής αναλαμβάνει ένα 
από τα συνεργαζόμενα Ιδρύματα, ορίζεται ένας/μια επι- 
βλέπων/ουσα από κάθε συνεργαζόμενο Ίδρυμα/φορέα 
και η εκπόνηση της διατριβής διαρκεί τουλάχιστον τρία 
(3) έτη από τον ορισμό των επιβλεπόντων μελών Δ.Ε.Π./ 
ερευνητών. Τα σχετικά με τη διαδικασία εκπόνησης της 
διατριβής, από την επιλογή του/της υποψήφιου διδάκτο¬ 
ρα έως και την απονομή του διδακτορικού τίτλου, καθώς 
και η χορήγηση ενιαίου ή χωριστού τίτλου σε περίπτωση 
συνεργασίας μεταξύ Ιδρυμάτων, προβλέπονται στο οι¬ 
κείο Ειδικό Πρωτόκολλο Συνεργασίας που καταρτίζεται 
από τα συνεργαζόμενα Τμήματα/φορείς και εγκρίνεται 
από την οικεία Σύγκλητο και τα συλλογικά όργανα διοί¬ 
κησης των Ερευνητικών Κέντρων. 

Άρθρο 15 

Μεταβατικές διατάξεις 

1. Όλοι/ες οι υποψήφιοι/ες διδάκτορες του Τμήματος, 
για τους οποίους δεν έχει οριστεί επταμελής εξεταστική 
επιτροπή, μετά την έγκριση του παρόντος Κανονισμού 
Διδακτορικών Σπουδών υπάγονται στις διατάξεις του 
ν. 4485/2017 και στον παρόντα Κανονισμό. 

2. Όσοι/ες υποψήφιοι/ες διδάκτορες του Τμήματος 
έχουν υπερβεί την ανώτατη διάρκεια εκπόνησης διδα¬ 
κτορικής διατριβής, υποχρεούνται στην ολοκλήρωσή 
της εντός δύο (2) ετών. Μετά την παρέλευση των δύο 
ετών και εφόσον δεν έχουν ολοκληρώσει την διδακτο¬ 
ρικής τους διατριβή διαγράφονται αυτοδίκαια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2018 

Ο Πρύτανης 

ΕΜΜΑΝΟΥΗΛ ΓΙΑΚΟΥΜΑΚΗΣ 


Αριθμ. 2199 _ (2) 

Κανονισμός Διδακτορικών Σπουδών Τμήματος 
Μάρκετινγκ και Επικοινωνίας της Σχολής Διοί¬ 
κησης Επιχειρήσεων του Οικονομικού Πανεπι¬ 
στημίου Αθηνών. 

Η ΣΥΓΚΛΗΤΟΣ 

ΤΟΥ ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 
(Αρ. Συνεδρίασης 9η/08-03-2018) 

Έχοντας υπόψη: 

Ι.Τα άρθρα 38 έως43 και 45 παρ. 2 του ν. 4485/2017 
(ΑΊ 14) «Οργάνωση και λειτουργία της ανώτατης εκπαί¬ 
δευσης, ρυθμίσεις για την έρευνα και άλλες διατάξεις», 


2. το 1165/21.02.2018 έγγραφο του Προέδρου του 
Τμήματος Μάρκετινγκ και Επικοινωνίας και το συνημ¬ 
μένο σε αυτό απόσπασμα πρακτικών απόφασης της 
Συνέλευσης του Τμήματος (συνεδρία 7η/14.02.2018), 
που αφορά στον κανονισμό διδακτορικών σπουδών του 
Τμήματος, 

3. το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του τακτικού προϋ¬ 
πολογισμού του Ιδρύματος, ούτε σε βάρος του κρατικού 
προϋπολογισμού, εγκρίνει τον κανονισμό διδακτορικών 
σπουδών του Τμήματος Μάρκετινγκ και Επικοινωνίας 
της Σχολής Διοίκησης Επιχειρήσεων, ο οποίος έχει ως 
εξής: 

Άρθρο 1 

Γενικές Διατάξεις 

1 .ΤοΤμήμα Μάρκετινγκ και Επικοινωνίας του Οικονο¬ 
μικού Πανεπιστημίου Αθηνών παρέχει τη δυνατότητα 
διεξαγωγής διδακτορικών σπουδών έρευνας σε τομείς 
που εμπίπτουν στα ερευνητικά ενδιαφέροντα ή/και στα 
γνωστικά αντικείμενα του Τμήματος. 

2. Το Πρόγραμμα Διδακτορικών Σπουδών (Π.Δ.Σ.) 
οδηγεί σε λήψη Διδακτορικού Διπλώματος που είναι ο 
ανώτατος τίτλος σπουδών που μπορεί να χορηγήσει ένα 
πανεπιστήμιο. 

3. Ο τίτλος του Διδακτορικού Διπλώματος είναι δη¬ 
μόσιο έγγραφο και απονέμεται σε ένα από τα γνωστικά 
αντικείμενατουΤμήματος Μάρκετινγκ και Επικοινωνίας. 
Η μορφή και το περιεχόμενο του διδακτορικού τίτλου 
ακολουθείτο εγκεκριμένο από τη Σύγκλητο του Πανεπι¬ 
στημίου πρότυπο τίτλο διδακτορικού διπλώματος. 

Άρθρο 2 

Στόχος 

1. Οι Διδακτορικές Σπουδές αποβλέπουν αφενός στην 
παραγωγή πρωτότυπης επιστημονικής έρευνας υψηλού 
επιπέδου και αφετέρου στη δημιουργία επιστημόνων 
ικανών να συμβάλουν στην πρόοδο της επιστήμης, της 
εκπαίδευσης και των εφαρμογών. Οι απόφοιτοι των διδα¬ 
κτορικών προγραμμάτων προορίζονται να στελεχώσουν 
το ερευνητικό, επιχειρηματικό και ακαδημαϊκό δυναμικό 
της Ελλάδας και του εξωτερικού. 

2. Παράλληλα, τα διδακτορικά προγράμματα αποτε¬ 
λούν για το Τμήμα, αλλά και το Πανεπιστήμιο συνολικά, 
πηγή ακαδημαϊκού κύρους και διεθνούς αναγνώρισης 
και συμβάλλουν στην αναβάθμιση της ερευνητικής πα¬ 
ραγωγής, με έμφαση στη δημοσίευση της επιστημονικής 
έρευνας που συντελείται στα πλαίσιά τους. Στόχος του 
Π.Δ.Σ. είναι να προσελκύει τους καλύτερους φοιτητές και 
να τους προσφέρει την καλύτερη δυνατή εκπαίδευση και 
ακαδημαϊκή αγωγή. 

Άρθρο 3 

Νομικό και Θεσμικό Πλαίσιο 

Ι.Το Πρόγραμμα Διδακτορικών Σπουδών του Τμήμα¬ 
τος Μάρκετινγκ και Επικοινωνίας οργανώνεται και λει¬ 
τουργεί σύμφωνα με τις διατάξεις του ν. 4485/2017, τις 
ισχύουσες λοιπές σχετικές νομικές διατάξεις και αποφά¬ 
σεις, καθώς και τις διατάξεις του παρόντος Κανονισμού. 

2. Η διοικητική διεκπεραίωση των διαδικασιών για 
την εφαρμογή του παρόντος Κανονισμού Διδακτορικών 
Σπουδών του Τμήματος Μάρκετινγκ και Επικοινωνίας 
καθώς και του νομικού πλαισίου που αφορά στις διδα¬ 
κτορικές σπουδές αποτελεί αρμοδιότητα και τομέα ευθύ¬ 
νης της Γραμματείας Μεταπτυχιακών και Διδακτορικών 
Σπουδών της Σχολής Διοίκησης Επιχειρήσεων που υπά¬ 
γεται τοΤμήμα Μάρκετινγκ και Επικοινωνίας [άρθρο 2 της 
4277/30.06.2016 (Β' 2250) απόφασης Συγκλήτου Ο.Π.Α.]. 

Άρθρο 4 

Υποψήφιοι 

1. Οι υποψήφιοι/ες φοιτητές/τριεςτων διδακτορικών 
προγραμμάτων πρέπει να έχουν τα εξής κατ' ελάχιστον 
τυπικά προσόντα: 

α) Πτυχίο Α.Ε.Ι. (Πανεπιστημίου ήΤ.Ε.Ι.) της ημεδαπής 
ή αναγνωρισμένου ως ισότιμου ιδρύματος της αλλοδα¬ 
πής. Ο γενικός βαθμός του πτυχίου δεν πρέπει να είναι 
χαμηλότερος του «λίαν καλώς» για ελληνικό Α.Ε.Ι. Αν πρό¬ 
κειται για τίτλο ξένου πανεπιστημίου, ο γενικός βαθμός ή 
χαρακτηρισμόςτου πτυχίου πρέπει να είναι αντίστοιχος 
των όσων ορίζονται για τα πτυχία των ελληνικών Α.Ε.Ι. 
και πρέπει να φέρει επίσημη επικύρωση και αναγνώριση 
από το ελληνικό κράτος βάσει του ισχύοντος νόμου. 

β) Δίπλωμα Μεταπτυχιακών Σπουδών (Δ.Μ.Σ.) Α.Ε.Ι. 
της ημεδαπής ή αναγνωρισμένου από το Δ.Ο.Α.Τ.Α.Π. ως 
ισότιμου ιδρύματος της αλλοδαπής, ή κατοχή ενιαίου και 
αδιάσπαστου τίτλου σπουδών μεταπτυχιακού επιπέδου, 
σύμφωνα με το άρθρο 46 του ν. 4485/2017.0 μεταπτυ¬ 
χιακός τίτλος πρέπει να είναι στα γνωστικά αντικείμενα 
του τμήματος ή σε συναφή επιστήμη. Προηγούμενο 
διδακτορικό δίπλωμα σε οποιονδήποτε επιστημονικό 
χώρο αποτελεί πρόσθετο προσόν, αλλά δεν απαλλάσ¬ 
σει τον υποψήφιο από τις υποχρεώσεις του όπως αυτές 
ορίζονται στον παρόντα Κανονισμό. Οι μεταπτυχιακοί 
τίτλοι πανεπιστημίου της αλλοδαπής πρέπει να φέρουν 
επίσημη επικύρωση και αναγνώριση από το ελληνικό 
κράτος βάσει του ισχύοντος νόμου. 

2. Σε εξαιρετικές περιπτώσεις, όπως όταν υποψήφιος/α 
φοιτητής/τρια έχει εξαιρετικής ποιότητας και επιπέδου 
δημοσιεύσεις σε κορυφαία επιστημονικά περιοδικά, και 
οπωσδήποτε μετά από αιτιολογημένη απόφαση της 
Συνέλευσης του Τμήματος μπορεί να γίνει δεκτός/ή ως 
υποψήφιος/α διδάκτορας και μη κάτοχος Δ.Μ.Σ. Οι πτυ- 
χιούχοιΤ.Ε.Ι, Α.Σ.Π.Α.Ι.Τ.Ε. ή ισότιμων σχολών μπορούν να 
γίνουν δεκτοί ως υποψήφιοι διδάκτορες μόνο εφόσον 
είναι κάτοχοι Δ.Μ.Σ. 

Για τους υποψήφιους διδάκτορες που γίνονται δεκτοί 
κατ' εξαίρεση δίχως να είναι κάτοχοι Δ.Μ.Σ, υποχρεού- 
νται να περατώσουν επιτυχώς οργανωμένο κύκλο μα¬ 
θημάτων που ορίζεται από τη Συνέλευση του Τμήμα¬ 
τος. Ο χρόνος παρακολούθησης κύκλου υποχρεωτικών 
μαθημάτων υπολογίζεται στον ελάχιστο χρόνο για την 
απόκτηση διδακτορικού διπλώματος.Τα μαθήματα αυτά 
μπορεί να ανήκουν σε Π.Μ.Σ. του Τμήματος. 

Άρθρο 5 

Υποβολή Αιτήσεων 

1. Το Τμήμα Μάρκετινγκ και Επικοινωνίας προκηρύσ¬ 
σει με απόφαση της Συνέλευσήςτου θέσεις υποψηφίων 


διδακτόρων, οι οποίες αναρτώνται ηλεκτρονικά στον δι¬ 
αδικτυακό τόπο του Τμήματος. Οι όροι, οι προθεσμίες και 
οι διαδικασίες κατάθεσης υποψηφιοτήτων και επιλογής 
υποψηφίων διδακτόρων, καθώς και πρόσθετες υποχρε¬ 
ώσεις αυτών, ρήτρες, παραδοτέα, χρονικά όρια ολοκλή¬ 
ρωσης των διατριβών καθορίζονται στην προκήρυξη. 

2. Ο/Η υποψήφιος/α υποβάλλει κατά τη διάρκεια κάθε 
ακαδημαϊκού έτους σχετική αίτηση στη Γραμματεία Με¬ 
ταπτυχιακών και Διδακτορικών Σπουδών της Σχολής 
Διοίκησης Επιχειρήσεων που υπάγεται το Τμήμα Μάρ¬ 
κετινγκ και Επικοινωνίας και σύμφωνα με τα προβλεπό- 
μενα στην προκήρυξη της παραγράφου 1 του παρόντος, 
συμπεριλαμβάνοντας το γενικό προσχέδιο της διδακτο¬ 
ρικής διατριβής. Η υποβολή της αίτησης γίνεται αποκλει¬ 
στικά εντός της σχετικής προθεσμίας που έχει ορίσει το 
Τ μήμα στην προκήρυξη της παραγράφου 1.Στην αίτηση 
αναγράφεται ο προτεινόμενος τίτλος και ο προτεινόμε- 
νος ως επιβλέπων της διδακτορικής διατριβής, ο οποίος 
ανήκει σε όσους έχουν δικαίωμα επίβλεψης διδακτορι¬ 
κής διατριβής, σύμφωνα με όσα ορίζονται στο άρθρο 
15 του παρόντος Κανονισμού. Στην αίτηση αναγράφεται 
επίσης η προτεινόμενη γλώσσα συγγραφής της διδα¬ 
κτορικής διατριβής που μπορεί να είναι είτε η ελληνική, 
είτε η αγγλική μετά από έγκριση της Συνέλευσης του 
Τμήματος. Η αίτηση συνοδεύεται από τα απαιτούμενα 
δικαιολογητικά. 

3. Τα απαιτούμενα δικαιολογητικά που υποβάλλονται 
από κάθε υποψήφιο είναι τα εξής: 

α) Σχετική αίτηση στη Γραμματεία Μεταπτυχιακών και 
Διδακτορικών Σπουδών της Σχολής Διοίκησης Επιχειρήσε¬ 
ων που υπάγεται το Τμήμα Μάρκετινγκ και Επικοινωνίας. 

β) Αναλυτικό βιογραφικό σημείωμα. 

γ) Προσχέδιο της προτεινόμενης διδακτορικής δια¬ 
τριβής. 

δ) Έκθεση ιεραρχημένων ερευνητικών ενδιαφερόντων 
και προτεραιοτήτων. 

ε) Πιστοποιητικό άριστης γνώσης της αγγλικής γλώσ¬ 
σας επιπέδου Έ2/Γ2. 

στ) Τουλάχιστον δύο συστατικές επιστολές από μέλη 
Δ.Ε.Π. σε φάκελο κλειστό από τον παρέχοντατη συστα¬ 
τική. Οι συστατικές επιστολές από πανεπιστημιακούς 
ελληνικών ή αλλοδαπών ιδρυμάτων θα πρέπει να σχο¬ 
λιάζουν την ακαδημαϊκή ποιότητα του υποψηφίου. 

Άρθρο 6 

Αξιολόγηση Αιτήσεων 

1. Η Συνέλευση του Τμήματος, αφού λάβει υπόψη τις 
αιτήσεις που έχουν υποβληθεί, τις κατηγοριοποιεί με 
βάση την συνάφεια του ερευνητικού αντικειμένου, και 
ορίζει μία τριμελή επιτροπή. Η τριμελής επιτροπή, που 
αποτελείται από μέλη Δ.Ε.Π. του Τμήματος, εξετάζει τις 
αιτήσεις και τα συνυποβαλλόμενα έγγραφα και καλεί 
τους υποψηφίους σε συνέντευξη. Κατόπιν υποβάλει 
στη Συνέλευση του Τμήματος αναλυτικό υπόμνημα, στο 
οποίο αναγράφονται οι λόγοι για τους οποίους κάθε υπο¬ 
ψήφιος/α πρέπει ή δεν πρέπει να γίνει δεκτός/ή, καθώς 
και ο προτεινόμενος επιβλέπων, εφόσον αυτός δεν έχει 
προταθεί από τον υποψήφιο. Η Συνέλευση του Τμήμα¬ 
τος, αφού λάβει τη γνώμη του προτεινόμενου επιβλέπο- 
ντος, τη συνεκτιμά με το υπόμνημα της επιτροπής και: 

α) εγκρίνει ή απορρίπτει αιτιολογημένα την αίτηση 
του/της υποψηφίου. Στην εγκριτική απόφαση ορίζεται 
και η γλώσσα συγγραφής της διδακτορικής διατριβής και 
β) ορίζει την τριμελή συμβουλευτική επιτροπή. 

2. Τα ονόματα των υποψήφιων διδακτόρων, των επι- 
βλεπόντων μελών Δ.Ε.Π. ή ερευνητών, οι τίτλοι των 
εκπονούμενων διδακτορικών διατριβών και σύντομη 
περίληψη αυτών, καθώς και τα μέλη των συμβουλευ¬ 
τικών επιτροπών αναρτώνται στον διαδικτυακό τόπο 
του Ιδρύματος στην ελληνική και στην αγγλική γλώσσα. 

Άρθρο 7 

Διάρκεια εκπόνησης Διδακτορικών Σπουδών 

1. Η χρονική διάρκεια για την απόκτηση του διδακτο¬ 
ρικού διπλώματος δεν μπορεί να είναι μικρότερη από 
τρία (3) πλήρη ημερολογιακά έτη από την ημερομηνία 
ορισμού της τριμελούς Συμβουλευτικής Επιτροπής. Η 
μέγιστη παραμονή του φοιτητή σε Πρόγραμμα Διδα¬ 
κτορικών Σπουδών ορίζεται στα έξι (6) έτη μετά την 
ημερομηνία ορισμού της τριμελούς συμβουλευτικής 
επιτροπής (πλέον των περιόδων που ο φοιτητής δικαι¬ 
ολογημένα απουσιάζει από το Πρόγραμμα λόγω ασθέ¬ 
νειας ή άλλου σοβαρού λόγου, και εφόσον έχει πάρει 
αναστολή φοίτησης από τη Συνέλευση του Τμήματος). 
Μετά την παρέλευση των τριών (3) ετών χρειάζεται ει¬ 
δική δικαιολόγηση από την τριμελή συμβουλευτική επι¬ 
τροπή, καθώς και υποβολή χρονοδιαγράμματος που να 
τεκμηριώνει τη δυνατότητα ολοκλήρωσης σε τρία (3) το 
πολύ ακόμη έτη. Ειδικά για τους υποψήφιους διδάκτορες 
που γίνονται δεκτοί κατ’ εξαίρεση χωρίς να είναι κάτοχοι 
Δ.Μ.Σ., το ελάχιστο χρονικό όριο για την απόκτηση του 
διδακτορικού διπλώματος είναι τουλάχιστον τέσσερα (4) 
πλήρη ημερολογιακά έτη από τον ορισμό τηςτριμελούς 
συμβουλευτικής επιτροπής, ενώ σε αυτή την περίπτωση 
η μέγιστη παραμονή του φοιτητή στο πρόγραμμα ορί¬ 
ζεται στα τέσσερα συν τρία (4+3) έτη. 

2. Ο/Η υποψήφιος/α διδάκτορας δικαιούται να ζητήσει 
αναστολή σπουδών μια φορά κατά την διάρκεια των 
σπουδών του/της. Το χρονικό διάστημα της αναστολής 
δεν μπορεί να είναι μεγαλύτερο από δύο (2) έτη. Η Συνέ¬ 
λευση τουΤμήματος κρίνει τη σπουδαιότητα των λόγων 
της αιτούμενης αναστολής και εφόσον γίνουν αποδε¬ 
κτοί, ο/η υποψήφιος/α μπορεί να συνεχίσει τις σπουδές 
του/της μετά το χρονικό διάστημα της αναστολής, αλλά 
σύμφωνα με τους τότε ισχύοντες όρους. Σε αντίθετη 
περίπτωση, ο/η υποψήφιος/α διαγράφεται από το δι¬ 
δακτορικό πρόγραμμα. 

3. Αλλαγή τίτλου ή εξειδίκευση τίτλου, μπορεί να 
πραγματοποιηθεί μετά από τεκμηριωμένη εισήγηση 
της τριμελούς συμβουλευτικής επιτροπής και έγκριση 
της Συνέλευσης του Τμήματος. Στην περίπτωση κατά 
την οποία η αλλαγή τίτλου οδηγεί σε νέο θέμα και νέο 
επιστημονικό πεδίο, ακολουθείται η διαδικασία του άρ¬ 
θρου 5 του παρόντος Κανονισμού. 

Άρθρο 8 

Δικαιώματα Υποψηφίων Διδακτόρων 

1. Οι Διδακτορικές Σπουδές προσφέρονται δωρεάν. 

2. Ο/Η υποψήφιος/α διδάκτορας έχει μέχρι πέντε (5) 


πλήρη ακαδημαϊκά έτη από την πρώτη εγγραφή του/της, 
όλα τα δικαιώματα και τις παροχές που προβλέπονται 
και για τους φοιτητές του δεύτερου κύκλου σπουδών, 
όπως ορίζονται στους οικείους Κανονισμούς. Μέχρι και 
πέντε (5) έτη μετά την ολοκλήρωση της διδακτορικής 
διατριβήςτου/της διατηρεί δικαιώματα πρόσβασης, δα¬ 
νεισμού και χρήσης των ηλεκτρονικών υπηρεσιών των 
πανεπιστημιακών βιβλιοθηκών. 

Άρθρο 9 

Υποχρεώσεις Υποψηφίων Διδακτόρων 

1. Ο/Η υποψήφιος/α διδάκτορας θα πρέπει να έχει ως 
κύρια απασχόληση τις διδακτορικές σπουδές του/της 
και να είναι πλήρως αφοσιωμένος σε αυτές. 

2. Ο/Η υποψήφιος/α διδάκτορας θα πρέπει να ανανε¬ 
ώνει την εγγραφή του/της ανά ακαδημαϊκό έτος εντός 
της προθεσμίας που ορίζει το Τμήμα. 

3. Ο/Η υποψήφιος/α διδάκτορας, κάθε ακαδημαϊκό 
έτος και εντός ενός (1) μηνάς από σχετική ειδοποίηση 
της τριμελούς συμβουλευτικής επιτροπής, παρουσιά¬ 
ζει προφορικά και υποβάλλει και εγγράφως αναλυτικό 
υπόμνημα ενώπιον της τριμελούς συμβουλευτικής επι¬ 
τροπής σχετικά με την πρόοδο της διδακτορικής του/ 
της διατριβής. Στο υπόμνημα περιγράφεται ρητά και 
αξιολογείται η ερευνητική και εκπαιδευτική επικουρι¬ 
κή εργασία που ολοκληρώθηκε κατά το προηγούμενο 
έτος και τίθενται οι στόχοι του επόμενου. Η επικουρική 
εργασία περιλαμβάνει εποπτείες εξετάσεων, υποστήρι¬ 
ξη ερευνητικού και εκπαιδευτικού έργου, επίβλεψη των 
εργαστηρίων του τμήματος, συμμετοχή στη διοργάνωση 
επιστημονικών συνεδρίων και άλλα σχετικά ερευνητικά 
και εκπαιδευτικά καθήκοντα.Το επικουρικό έργο διαρκεί 
15 ώρες εβδομαδιαίως κατά μέσο όρο και είναι μέρος της 
εκπαίδευσης των φοιτητών, καθώς η απόκτηση των ανω¬ 
τέρω εμπειριών τούς εξοικειώνει με την πανεπιστημιακή 
λειτουργία και είναι χρήσιμη για την μετέπειτα εξέλιξή 
τους. Αντίγραφο του υπομνήματος, καθώς και σχόλια 
επ’ αυτού από τον επιβλέποντα ή την τριμελή επιτροπή 
και εκθέσεις προόδου σύμφωνα με όσα ορίζονται στον 
παρόντα Κανονισμό Διδακτορικών Σπουδών, καταχωρί¬ 
ζονται στον ατομικό φάκελο του υποψηφίου στη Γραμ¬ 
ματεία Μεταπτυχιακών και Διδακτορικών Σπουδών της 
Σχολής Διοίκησης Επιχειρήσεων που υπάγεται τοΤμήμα 
Μάρκετινγκ και Επικοινωνίας. 

4. Ο/Η υποψήφιος/α διδάκτορας υποχρεούται να πα¬ 
ρουσιάζει τα στάδια της ερευνητικής του/της εργασίας 
σε σεμινάρια, τα οποία οργανώνονται από το Τμήμα 
Μάρκετινγκ και Επικοινωνίας κάθε ακαδημαϊκό έτος 
για τον σκοπό αυτό. 

5. Ο/Η υποψήφιος/α διδάκτορας οφείλει να επιδεικνύει 
εξωστρεφή προσανατολισμό και επικοινωνία με τη δι¬ 
εθνή ακαδημαϊκή κοινότητα συμμετέχοντας, όσο είναι 
δυνατόν, σε σεμινάρια διδακτορικών φοιτητών ή επι¬ 
στημονικά συνέδρια και επιδιώκοντας την αναγνώριση 
της έρευνάς του/της με δημοσιεύσεις σε επιστημονικά 
περιοδικά με σύστημα κριτών. 

6. Ο/Η υποψήφιος/α διδάκτορας, παράλληλα με την 
εκπόνηση της Διδακτορικής Διατριβής, παρακολουθεί 
υποχρεωτικά τα σεμινάρια, εργαστήρια και μαθήματα 

που ορίζει για αυτούς/ές το Τμήμα Μάρκετινγκ και Επι¬ 
κοινωνίας με απόφαση της Συνέλευσης και τα οποία πε- 
ριγράφονται στο Παράρτημα του παρόντος Κανονισμού. 

7.ΤοΤμήμα Μάρκετινγκ και Επικοινωνίας με απόφαση 
της Συνέλευσης μπορεί να αναθέσει την παροχή επικου¬ 
ρικού, εκπαιδευτικού, ή ερευνητικού έργου στους υπο¬ 
ψήφιους διδάκτορες. 

Άρθρο 10 

Εκπόνηση Διατριβής 

1. Η διδακτορική διατριβή πρέπει να αποτελεί μία ση¬ 
μαντική συνεισφορά στην επιστημονική γνώση. Σημα¬ 
ντική συνεισφορά στην επιστημονική γνώση αποτελεί, 
σύμφωνα μετά ισχύοντα διεθνώς, μία εργασία, η οποία 
ασχολείται επιτυχώς με ένα ή περισσότερα από τα εξής: 

α) Ανάπτυξη ή εξέλιξη θεωρίας και εμπειρική της τεκ¬ 
μηρίωση. 

β) Αυστηρός έλεγχος μίας υφιστάμενης θεωρίας μέσω 
νέων εμπειρικών δεδομένων. 

γ) Ανάπτυξη και εμπειρική εφαρμογή νέων υποδειγ¬ 
μάτων. 

δ) Εμπειρική ανάλυση νέων φαινομένων και τάσεων 
με επιστημονική μεθοδολογία. 

Ο ερευνητικός χαρακτήρας και το επιστημονικό βά¬ 
θος της διδακτορικής διατριβής την διαφοροποιεί ου¬ 
σιαστικά και καθοριστικά από αντίστοιχες εργασίες του 
μεταπτυχιακού προγράμματος. Η πρωτοτυπία και η 
συμβολή της διατριβής στην επιστήμη ενισχύεται με τη 
δημοσίευση μέρους της σε επιστημονικά περιοδικά και 
σε διεθνή συνέδρια με σύστημα κριτών (ρθθΓ Γθνίθννθά 
]ουιτΐ3ΐ5 & εοηίθΓθπςθε). 

2. Η έκταση της διδακτορικής διατριβής δεν αποτελεί 
κριτήριο ουσίας, αλλά σύμφωνα με την διεθνή πρακτι¬ 
κή, αναμένονται περίπου 70.000 λέξεις. Η προτεινόμενη 
έκταση συμβιβάζει κριτήρια μεγέθους και περιεκτικό¬ 
τητας, και δρα κυρίως προληπτικά έναντι ακραίων πε¬ 
ριπτώσεων. 

3. Η διδακτορική διατριβή συντάσσεται στην ελληνική 
ή κατόπιν αδείας της Συνέλευσης του Τμήματος, στην αγ¬ 
γλική γλώσσα. Στην τελευταία αυτή περίπτωση θα πρέπει 
να συντάσσεται και ευρεία περίληψη στην ελληνική. Η 
διδακτορική διατριβή και η περίληψή της κατατίθενται 
στην Κεντρική Βιβλιοθήκη του Ο.Π.Α. 

Άρθρο 11 

Διεθνής Προσανατολισμός 

1. Ο φοιτητής του Π.Δ.Σ. μπορεί να πραγματοποιήσει 
ένα μέρος των σπουδών του σε Πανεπιστήμιο άλλης 
χώρας, μετά από σύμφωνη γνώμη της συμβουλευτικής 
επιτροπής, προκειμένου να εξοικειωθεί με το διεθνές 
σύστημα παραγωγής, αξιολόγησης και τεκμηρίωσης της 
επιστημονικής γνώσης. Ο/Η υποψήφιος/α διδάκτορας 
οφείλει να επιδιώκει την ενεργή παρουσία του/της στο 
διεθνές ακαδημαϊκό σύστημα, συμμετέχοντας, όσον 
είναι δυνατόν, σε σεμινάρια διδακτορικών φοιτητών ή 
επιστημονικά συνέδρια και επιδιώκοντας την αναγνώ¬ 
ριση της έρευνάςτου με δημοσιεύσεις σε επιστημονικά 
περιοδικά με σύστημα κριτών. 

2. Το Π.Μ.Σ. του Τμήματος Μάρκετινγκ και Επικοινω¬ 
νίας μπορεί να παρέχει επιχορηγήσεις για συμμετοχή 


του/της υποψήφιου/ας διδάκτορα/ος σε αξιόλογα επι¬ 
στημονικά συνέδρια μετά από απόφαση της Συνέλευσης 
του Τμήματος. 

Άρθρο 12 

Διαγραφή Υποψηφίων Διδακτόρων 

1. Είναι δυνατή η διαγραφή υποψηφίου διδάκτορα 
με απόφαση της Συνέλευσης του Τμήματος μετά από 
εισήγηση της τριμελούς συμβουλευτικής επιτροπής. 
Μεταξύ των λόγων για τη διαγραφή περιλαμβάνονται 
και οι ακόλουθοι: 

α) Λογοκλοπή, χρήση ιδεών, μεθόδων και αποτελε¬ 
σμάτων ή αντιγραφή μέρους εργασιών άλλων επιστη¬ 
μόνων χωρίς αναφορά σε αυτούς. 

β) Δράσεις του υποψήφιου διδάκτορα που εκθέτουν 
και ζημιώνουν το Πανεπιστήμιο ή το Τμήμα που είναι 
εγγεγραμμένος. 

γ) Ανεπαρκής πρόοδος του υποψήφιου διδάκτορα ή 
σε περίπτωση που ο/η υποψήφιος/α διδάκτορας δεν 
ανταποκρίνεται στις εκπαιδευτικές ή ερευνητικές δρα¬ 
στηριότητες που του/της έχουν ανατεθεί από τοΤμήμα. 

δ) Υποβολή αίτησης διαγραφής από τον υποψήφιο 
διδάκτορα. 

Άρθρο 13 

Περάτωση Διδακτορικών Σπουδών 

1. Μετά την ολοκλήρωση της συγγραφής της διδα¬ 
κτορικής διατριβής, η τριμελής συμβουλευτική επιτρο¬ 
πή αποδέχεται ή απορρίπτει αίτηση του υποψηφίου 
για τη δημόσια υποστήριξη και την αξιολόγησή της. Η 
ανωτέρω αίτηση υποβάλλεται από τον υποψήφιο στην 
τριμελή συμβουλευτική επιτροπή διά της Γραμματείας 
Μεταπτυχιακών και Διδακτορικών Σπουδών της Σχολής 
Διοίκησης Επιχειρήσεων που υπάγεται τοΤμήμα Μάρκε¬ 
τινγκ και Επικοινωνίας. Η αίτηση συνοδεύεται από τρία 

(3) αντίγραφα της διατριβής και από υπεύθυνη δήλωση 
του ν. 1599/1986 προς τη Γραμματεία ότι ολόκληρη η 
διδακτορική διατριβή ή ουσιώδη μέρη της δεν έχουν 
υποβληθεί προς κρίση σε άλλες εξεταστικές επιτροπές, 
ότι ο/η υποψήφιος/α διδάκτορας δεν έχει υποβληθεί 
προηγουμένως σε δοκιμασία επί διδακτορία με το ίδιο 
θέμα και ότι κανένα μέρος ή στοιχείο της διατριβής δεν 
αποτελεί προϊόν λογοκλοπής. Αν η τριμελής συμβου¬ 
λευτική επιτροπή αποδεχθεί την αίτηση του υποψηφίου, 
συντάσσει εισηγητική έκθεση και την υποβάλλει στη Συ¬ 
νέλευση του Τμήματος ζητώντας τον ορισμό επταμελούς 
εξεταστικής επιτροπής για την κρίση της διδακτορικής 
διατριβής. Η ανωτέρω εισηγητική έκθεση συντάσσεται 
και υποβάλλεται εντός δύο (2) μηνών από την υποβολή 
της σχετικής αίτησης. Εάν η τριμελής συμβουλευτική 
επιτροπή απορρίψειτην αίτηση του υποψηφίου ενημε¬ 
ρώνει σχετικά τη Συνέλευση του Τμήματος. 

2. Στην επταμελή εξεταστική επιτροπή μετέχουν τα 
μέλη της τριμελούς συμβουλευτικής επιτροπής, εκτός 
από τα αφυπηρετήσαντα μέλη αυτής, τα οποία με από¬ 
φαση της Συνέλευσης του Τμήματος αντικαθίστανται 
από ισάριθμα μέλη που πληρούν τα κριτήρια του δεύ¬ 
τερου και τρίτου εδαφίου της παραγράφου 2 του άρ¬ 
θρου 15 του παρόντος Κανονισμού, καθώς και τέσσερα 

(4) επιπλέον μέλη, που πληρούν τα κριτήρια του δεύ- 

τερου εδαφίου της παραγράφου 2 του άρθρου 15 του 
παρόντος κανονισμού. Τέσσερα (4) τουλάχιστον μέλη 
της επταμελούς εξεταστικής επιτροπής πρέπει να είναι 
μέλη Δ.Ε.Π., εκ των οποίων τουλάχιστον δύο (2) πρέπει να 
ανήκουν στο οικείο Τμήμα. Όλα τα μέλη της επταμελούς 
Εξεταστικής Επιτροπής πρέπει να έχουν την ίδια ή συ¬ 
ναφή επιστημονική ειδικότητα με αυτή, στην οποία ο/η 
υποψήφιος/α διδάκτορας εκπόνησε τη διατριβή του/της. 

3. Ο/Η υποψήφιος/α διδάκτορας αναπτύσσει τη δι¬ 
ατριβή του/της δημοσίως και ενώπιον της επταμελούς 
εξεταστικής επιτροπής, η οποία κρίνει την πρωτοτυπία 
της και τη συμβολή της στην επιστήμη. Η διαδικασία 
της δημόσιας υποστήριξης προϋποθέτει τη φυσική 
παρουσία των τεσσάρων (4) τουλάχιστον μελών της 
εξεταστικής επιτροπής, ενώ τα λοιπά μέλη μπορούν να 
συμμετέχουν και μέσω τηλεδιάσκεψης. Στη συνέχεια, η 
εξεταστική επιτροπή συνεδριάζει χωρίς την παρουσία 
τρίτων, κρίνει την εργασία ως προς την ποιότητα, την 
πληρότητα, την πρωτότυπη σκέψη και τη συμβολή της 
στην επιστήμη και με βάση αυτά τα κριτήρια την εγκρί¬ 
νει, με πλειοψηφία πέντε (5) τουλάχιστον από τα μέλη 
της. Τα αφυπηρετήσαντα μέλη της τριμελούς συμβου¬ 
λευτικής επιτροπής που έχουν αντικατασταθεί σύμφωνα 
με την παράγραφο 2, μπορεί να παρίστανται κατά τη 
συνεδρίαση χωρίς δικαίωμα ψήφου. 

4. Η επταμελής εξεταστική επιτροπή τηρεί πρακτικά, 
στα οποία περιέχονται οι γνώμες όλων των μελών της 
σχετικά με την πρωτοτυπία και συμβολή της διατριβής 
στην επιστήμη, η αιτιολογημένη θετική ή αρνητική ψή¬ 
φος κάθε μέλους και η τελική απόφαση της εξεταστικής 
επιτροπής. Η επίσημη αναγόρευση του υποψηφίου σε 
διδάκτορα γίνεται από την Συνέλευση του Τμήματος, 
με βάση τα πρακτικά της επταμελούς εξεταστικής επι¬ 
τροπής. 

5. Η διδακτορική διατριβή αξιολογείται ως επιτυχής ή 
ως ανεπιτυχής. Επιτρέπεται η αξιολόγηση υπό την αίρε¬ 
ση διορθώσεων, προσθηκών και αλλαγών που προτεί¬ 
νει στο πρακτικό της η επταμελής εξεταστική επιτροπή. 
Μετά την ολοκλήρωση των ανωτέρω διορθώσεων, προ¬ 
σθηκών και αλλαγών, τα μέλη της επταμελούς επιτροπής 
αποφασίζουν ως προς την πλήρωση των όρων που είχαν 
θέσει. 

Άρθρο 14 

Αναγόρευση Διδακτόρων 

1. Η Συνέλευση του Τμήματος αναγορεύει τον υποψή¬ 
φιο διδάκτορα σε δημόσια Συνεδρίαση τουΤμήματος. Ο 
Πρόεδρος του Τμήματος θέτει υπόψη του Σώματος το 
πρακτικό που πιστοποιεί την επιτυχή ολοκλήρωση της 
διαδικασίας προφορικής παρουσίασης και αξιολόγησης 
της Διδακτορικής Διατριβής, και ακολουθεί η αναγόρευ¬ 
ση του υποψηφίου σε Διδάκτορα του Τμήματος. 

2. Η τελετή ορκωμοσίας και καθομολόγησης, καθώς 
και ο τύπος, η μορφή και το περιεχόμενο του Διδακτορι¬ 
κού Διπλώματος του διδάκτορος ακολουθεί τα Πρότυπα 
σχετικών Αποφάσεων της Συγκλήτου του Ο.Π.Α. 

3. Ο/Η υποψήφιος/α διδάκτορας, πριν από την αναγό¬ 
ρευση και καθομολόγησή του/της από την Συνέλευση 
τουΤμήματος, μπορεί να αιτηθεί χορήγηση βεβαίωσης 


επιτυχούς περάτωσης. Στον διδάκτορα χορηγείται Αντί¬ 
γραφο Διδακτορικού Διπλώματος. Το Διδακτορικό Δί¬ 
πλωμα υπογράφεται από τον Πρύτανη και τον Διευθυντή 
Εκπαίδευσης του Ο.Π.Α. ή τον νόμιμο αναπληρωτή του. 

4. Επιπλέον του τίτλου του Διδακτορικού Διπλώματος 
χορηγείται Παράρτημα Διπλώματος. 

Άρθρο 15 

Επίβλεψη Διδακτορικής Διατριβής 

1. Δικαίωμα επίβλεψης διδακτορικών διατριβών 
έχουν τα μέλη Δ.Ε.Π. α' βαθμίδας, αναπληρωτή και επί¬ 
κουρου του οικείου ή άλλου Α.Ε.Ι. ή ερευνητές Α', Β’ ή Γ 1 
βαθμίδας από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών. 

2. Η Συνέλευση του Τμήματος αναθέτει στον προτει- 
νόμενο επιβλέποντα, σύμφωνα με την παράγραφο 1 του 
άρθρου 6 του παρόντος, την επίβλεψη της διδακτορικής 
διατριβής και ορίζει τριμελή συμβουλευτική επιτροπή, 
με αρμοδιότητα να πλαισιώνει και να υποστηρίζει την 
εκπόνηση και συγγραφή της. Στην επιτροπή του προ¬ 
ηγούμενου εδαφίου μετέχουν ως μέλη, ο επιβλέπων 
και δύο ακόμη μέλη Δ.Ε.Π. α' βαθμίδας, αναπληρωτή 
και επίκουρου από το οικείο ή άλλο Α.Ε.Ι. ή καθηγητές 
αναγνωρισμένων ως ομοταγών ιδρυμάτων της αλλοδα¬ 
πής, οι οποίοι είναι κάτοχοι διδακτορικού διπλώματος, 
ή ερευνητές των βαθμιδών Α', Β' ή Γ' από ερευνητικά 
κέντρα του άρθρου 13Ατου ν. 4310/2014, συμπεριλαμ¬ 
βανομένων των ερευνητικών κέντρων της Ακαδημίας 
Αθηνών ή από αναγνωρισμένα ερευνητικά κέντρα ή 
ινστιτούτα της αλλοδαπής και έχουν το ίδιο ή συναφές 
γνωστικό αντικείμενο με την υπό κρίση διδακτορική δια¬ 
τριβή. Στη συμβουλευτική επιτροπή μετέχει τουλάχιστον 
ένα (1) μέλος Δ.Ε.Π. από τις τρεις πρώτες βαθμίδες του 
οικείου Τμήματος. 

3.0 επιβλέπων καθηγητής καθοδηγεί και υποστηρίζει 
την έρευνα του υποψήφιου διδάκτορα. Η λειτουργία της 
τριμελούς συμβουλευτικής επιτροπής είναι σημαντική, 
αλλά δεν υποκαθιστά τον ιδιαίτερο ρόλο του επιβλέ- 
ποντος μέλους Δ.Ε.Π., του οποίου η εμπλοκή στην επι- 
βλεπόμενη έρευνα είναι κρίσιμη. Ειδικότερα, η άμεση 
συνεργασία επιβλέποντος και υποψηφίου διδάκτορα 
πρέπει να είναι τακτική και συνεχής. 

4. Εάν για οποιονδήποτε λόγο ο επιβλέπων εκλείψει ή 
διαπιστωμένα αδυνατεί να τελέσει χρέη επιβλέποντος 
για μεγάλο χρονικό διάστημα εξαιτίας μακροχρόνιας 
άδειας άνευ αποδοχών, περιπτώσεων που προκαλούν 
την αναστολή καθηκόντων του επιβλέποντος, ή κατόπιν 
αιτιολογημένου αιτήματος του επιβλέποντος που γίνεται 
δεκτό από τη Συνέλευση του Τμήματος, η Συνέλευση του 
Τμήματος αναθέτει σε άλλον την επίβλεψη, σύμφωνα με 
όσα ορίζονται στις προηγούμενες παραγράφους, ύστερα 
από αίτηση του υποψήφιου διδάκτορος και γνώμη του 
προτεινόμενου επιβλέποντος, διαφορετικά σε ένα από 
τα άλλα δύο (2) μέλη της τριμελούς συμβουλευτικής επι¬ 
τροπής, ακόμη και καθ' υπέρβαση του μέγιστου αριθμού 
υποψήφιων διδακτόρων που μπορεί να επιβλέπεται από 
κάθε επιβλέποντα, σύμφωνα με όσα ορίζονται στον πα¬ 
ρόντα Κανονισμό Διδακτορικών Σπουδών. Αν ο αρχικός 

επιβλέπων μετακινηθεί σε άλλο Α.Ε.Ι. ή Τμήμα Α.Ε.Ι. ή 
συνταξιοδοτηθεί, συνεχίζει να τελεί χρέη επιβλέποντος 
των διδακτορικών διατριβών που έχει αναλάβει, και ο τίτ¬ 
λος απονέμεται από το Α.Ε.Ι., στο οποίο ανήκει το Τμήμα, 
όπου άρχισε η εκπόνηση της διατριβής. 

5. Το ανώτατο όριο επίβλεψης διδακτορικών διατρι¬ 
βών ανά μέλος Δ.Ε.Π. τουΤμήματος Μάρκετινγκ και Επι¬ 
κοινωνίας είναι τέσσερις (4) διατριβές. Οι περιπτώσεις 
συνεπίβλεψης Διδακτορικών Διατριβών ως μέλος τρι¬ 
μελούς συμβουλευτικής επιτροπής δεν προσμετρώνται 
στο σύνολο. 

Άρθρο 16 

Συνεπίβλεψη Διδακτορικής Διατριβής 

1. Το Τμήμα Μάρκετινγκ και Επικοινωνίας δύναται να 
συνεργάζεται με Τμήματα Α.Ε.Ι., ερευνητικά κέντρα και 
ινστιτούτα του άρθρου 13Ατου ν. 4310/2014, συμπερι¬ 
λαμβανομένων των ερευνητικών κέντρων της Ακαδημί¬ 
ας Αθηνών, για την εκπόνηση διδακτορικών διατριβών 
με συνεπίβλεψη. Στην περίπτωση αυτή, τη διοικητική 
ευθύνη της εκπόνησης της διδακτορικής διατριβής ανα¬ 
λαμβάνει ένα από τα συνεργαζόμενα Ιδρύματα, ορίζεται 
ένας επιβλέπων από κάθε συνεργαζόμενο Ίδρυμα/φο¬ 
ρέα και η εκπόνηση της διατριβής διαρκεί τουλάχιστον 
τρία (3) έτη από τον ορισμό των επιβλεπόντων μελών 
Δ.Ε.Π,/ερευνητών.Τα σχετικά με τη διαδικασία εκπόνη¬ 
σης της διατριβής, από την επιλογή του/της υποψήφιου/ 
ας διδάκτορα έως και την απονομή του διδακτορικού 
τίτλου, καθώς και η χορήγηση ενιαίου ή χωριστού τίτλου 
σε περίπτωση συνεργασίας μεταξύ Ιδρυμάτων, προβλέ- 
πονται στο οικείο Ειδικό Πρωτόκολλο Συνεργασίας, που 
καταρτίζεται από τα συνεργαζόμεναΤμήματα/φορείς και 
εγκρίνεται από την οικεία Σύγκλητο και τα συλλογικά 
όργανα διοίκησης των Ερευνητικών Κέντρων. 

Άρθρο 17 

Ακαδημαϊκή Δεοντολογία και Πειθαρχικά Θέματα 

1 .Το Π.Δ.Σ. αναμένει και απαιτεί από τους φοιτητές του 
άμεμπτη συμπεριφορά και υποδειγματικό επιστημονικό 
ήθος. Παραβάσεις της επιστημονικής δεοντολογίας αντι¬ 
μετωπίζονται με τη μέγιστη αυστηρότητα. Περιπτώσεις 
λογοκλοπής από έργο άλλων, αλλοίωσης ερευνητικών 
δεδομένων και παρουσίασης ψευδών αναλύσεων, ευρη¬ 
μάτων, και στοιχείων επιφέρουν την οριστική διαγραφή 
από το Π.Δ.Σ. με απόφαση τηςΣυνέλευσηςτουΤμήματος 
σε οποιοδήποτε στάδιο των σπουδών. 

2. Για τυχόν παραβάσεις του παρόντος Κανονισμού 
αρμοδιότητα έχουν κατ' αρχήν τα πειθαρχικά όργανα 
και κατόπιν αποφάσεώς τους περί πειθαρχικής ευθύνης 
του υποψήφιου διδάκτορα μπορεί να αποφασίσει τη δι¬ 
αγραφή του η Συνέλευση τουΤμήματος. 

Άρθρο 18 

Μεταβατικές διατάξεις 

1. Όλοι/ες οι υποψήφιοι διδάκτορες του Τμήματος, 
για τους οποίους δεν έχει οριστεί επταμελής εξεταστική 
επιτροπή, μετά την έγκριση του παρόντος Κανονισμού 
Διδακτορικών Σπουδών υπάγονται στις διατάξεις του 
ν. 4485/2017 και στον παρόντα Κανονισμό. 


2. Οι υποψήφιοι διδάκτορες του Τμήματος που έχουν 
υπερβεί την ανώτατη διάρκεια εκπόνησης διδακτορικής 
διατριβής, υποχρεούνται στην ολοκλήρωσή της εντός 
διετίας από την έγκριση του παρόντος Κανονισμού Δι¬ 
δακτορικών Σπουδών. 

3. Η ισχύς του παρόντος Κανονισμού αρχίζει από την 
ημέρα δημοσίευσής του στην Εφημερίδα της Κυβερ- 
νήσεως. 

ΠΑΡΑΡΤΗΜΑ 

Διδασκαλία και Σεμινάρια του Προγράμματος 

Διδακτορικών Σπουδών 

Οι υποψήφιοι διδάκτορες υποχρεούνται να παρακο¬ 
λουθήσουν επιτυχώςτα μαθήματα «Ερευνητικές Μέθο¬ 
δοι I», «Ερευνητικές Μέθοδοι II» και «Προηγμένα Ερευ¬ 
νητικά Θέματα». 

Οι υποψήφιοι διδάκτορες υποχρεούνται επίσης να 
συμμετέχουν στο Ερευνητικό Σεμινάριο του τμήματος 
Μάρκετινγκ και Επικοινωνίας, το οποίο δεν είναι μάθημα 
με αξιολόγηση αλλά αποτελεί βήμα εξοικείωσης των 
διδακτορικών φοιτητών με την έρευνα, που γίνεται από 
επισκέπτες ερευνητές προερχόμενους κυρίως από ιδρύ¬ 
ματα του εξωτερικού. 

Η παρουσία των υποψηφίων διδακτόρων στα προ- 
βλεπόμενα για αυτούς μαθήματα και σεμινάρια είναι 
υποχρεωτική και τηρείται παρουσιολόγιο από τη Γραμ¬ 
ματεία. Οι υποψήφιοι διδάκτορες μπορούν να κάνουν 
δύο συνολικά, επαρκώς δικαιολογημένες, απουσίες ανά 
εξάμηνο. Σε περίπτωση υπέρβασης του ορίου απουσι¬ 
ών, παραπέμπονται στη Συνέλευση του Τμήματος για 
κυρώσεις. 

Ερευνητικές Μέθοδοι I 

Εισαγωγή στην επιστημονική μεθοδολογία. Δομή της 
διδακτορικής έρευνας. Βασικές αρχές στατιστικής. Δειγ¬ 
ματοληψία και πιθανότητες. Σχεδιασμός πειραμάτων και 
ανάλυση πειραματικών δεδομένων. Μέθοδοι και μοντέ¬ 
λα για ποσοτικές ενδογενείς μεταβλητές. Μέθοδοι και 
μοντέλα για ποιοτικές ενδογενείς μεταβλητές. 

12 τρίωρες διαλέξεις. Αξιολόγηση με εξετάσεις και 
εργασίες. 

Ερευνητικές Μέθοδοι II 

Σχεδιασμός δημοσκοπήσεων για ακαδημαϊκή έρευνα. 
Ανάπτυξη κλιμάκων μέτρησης. Ανάλυση παραγόντων, 
κύριων συνιστωσών και συστάδων. Υποδείγματα δομι¬ 
κών εξισώσεων. Ειδικά εργαλεία ανάλυσης στοιχείων. 
Τεχνικές ποιοτικής διερεύνησης. 

12 τρίωρες διαλέξεις. Αξιολόγηση με εξετάσεις και 
εργασίες 

Προηγμένα Ερευνητικά θέματα 

Σχολές σκέψης και θεμελιώδεις θεωρίες, αναδυόμενα 
ζητήματα, επιρροή βασικών επιστημών στους ειδικούς 
χώρους έρευνας, συμπληρωματικές και ανταγωνιστικές 
ερμηνείες ερευνητικών ζητημάτων. 

12 τρίωρες διαλέξεις. Αξιολόγηση με εργασίες. 

Ερευνητικό Σεμινάριο 

Το ερευνητικό σεμινάριο φιλοξενεί επισκέπτες ομιλη¬ 
τές, οι οποίοι παρουσιάζουν εργασίες τους. Οργανώνο¬ 
νται τουλάχιστον πέντε διαλέξεις σε κάθε ακαδημαϊκό 

έτος. Η παρακολούθηση των διαλέξεων είναι υποχρε¬ 
ωτική για όλους του φοιτητές του Π.Δ.Σ., χωρίς όμως 
εξέταση ή εργασίες. 

Ερευνητικό Εργαστήριο I 

Το «Ερευνητικό Εργαστήριο I» προγραμματίζεται και 
διεξάγεται με ευθύνη του επιβλέποντα καθηγητή στο 
χειμερινό εξάμηνο του ακαδημαϊκού έτους και προσαρ¬ 
μόζεται στις ειδικές ανάγκες και συνθήκες των επιβλε- 
πομένων υποψηφίων διδακτόρων και των διατριβών 
τους. Δεν ανήκει στα μαθήματα του προ-διδακτορικού, 
προκαταρκτικού κύκλου. Η συμμετοχή των υποψηφίων 
διδακτόρων είναι υποχρεωτική, χωρίς όμως εξετάσεις 
και εργασίες. 

Διάρκεια: 13 ώρες. 

Ερευνητικό Εργαστήριο II 

Το «Ερευνητικό Εργαστήριο II» προγραμματίζεται και 
διεξάγεται με ευθύνη του επιβλέποντα καθηγητή στο 


εαρινό εξάμηνο του ακαδημαϊκού έτους και προσαρ¬ 
μόζεται στις ειδικές ανάγκες και συνθήκες των επιβλε- 
πομένων υποψηφίων διδακτόρων και των διατριβών 
τους. Δεν ανήκει στα μαθήματα του προ-διδακτορικού, 
προκαταρκτικού κύκλου. Η συμμετοχή των υποψηφίων 
διδακτόρων είναι υποχρεωτική, χωρίς όμως εξετάσεις 
και εργασίες. 

Διάρκεια: 13 ώρες. 

Το παρόν Παράρτημα μπορεί να ενημερωθεί και να 
τροποποιηθεί με απόφαση της Συνέλευσης του Τμήμα¬ 
τος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2018 

Ο Πρύτανης 

ΕΜΜΑΝΟΥΗΛ ΓΙΑΚΟΥΜΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























